turjo4nis/wikipedia-bn-dump-20250701 huggingface dataset:
আবু সাবিত আমির

আবু সাবিত 'আমির ইবনে ইউসুফ (    ) (১২৮৪ - ২৮ জুলাই ১৩০৮) প্রায় এক বছর ধরে মরক্কোর একজন মারিনিদ বংশের শাসক ছিলেন। আবু সাবিত আমির ছিলেন সুলতান আবু ইয়াকুব ইউসুফ আনাসের ( মৃত্যু: ১২৮৬-১৩০৭) এর পুত্র এবং আবু আল-রাবি সুলাইমানের ভাই।

ইতিহাস 
মারিনিদ  সুলতান আবু ইয়াকুব ইউসুফ তালেসমান রাজ্যে আবদুল ওয়াদিদের রাজধানী অবরোধ করে রেখেছিলেন। তার বাবাকে ১৩০৭ সালের ১০ মে হত্যা করা হয় এবং আবু সাবিত আমির তখন সিংহাসনে আরোহণ করেন। এর প্রতিক্রিয়ায়, একজন বিদ্রোহী মারিনিদ রাজপুত্র আবু সাইদ উসমান ইবনে আবি আল-উলা  ইতিমধ্যে উত্তর মরক্কোর পাহাড়ি এলাকায় বিদ্রোহ শুরু করে এবং গ্রানাডার নাসরিদ রাজ্যের সঙ্গে জোট বাধে। মে বা জুন মাসে ইবনে আবি আল-উলা নিজেকে সুলতান ঘোষণা করেন। নতুন মারিনিদ সুলতান আবু সাবিতের ক্ষমতা গ্রহণ সহজ ছিল না। চারজন প্রতিদ্বন্দ্বী তার অধিকার চ্যালেঞ্জ করে। তিনি ত্লেমসেন অবরোধ চালিয়ে যাবেন নাকি নিজ রাজ্য পুনরুদ্ধারে মনোযোগ দেবেন—এই কঠিন সিদ্ধান্ত নিতে হয়। শেষ পর্যন্ত তিনি তার রাজ্য পুনরুদ্ধারের সিদ্ধান্ত নেন।

দ্রুত পদক্ষেপ নিয়ে, আবু সাবিত তিনজন দাবিদারকে পরাজিত করেন। তারপর আব্দুল-ওয়াদিদের শাসক আবু জায়িয়ান প্রথমের সাথে একটি চুক্তি করেন যাতে ত্লেমসেনের অবরোধ সুশৃঙ্খলভাবে তুলে নেওয়া যায়। আবু সাবিত চতুর্থ ভণ্ড উসমানের বিরুদ্ধে লড়াই করার জন্য তার সৈন্যদের দ্রুত মরক্কোতে ফিরিয়ে আনেন। তবে ফিরে আসার সময় ত্লেমসেন ও আশপাশের এলাকায় মারিনিদ সেনাবাহিনী রাখার সুযোগ পাননি। এই সুযোগে আবদুল-ওয়াদিদরা মারিনিদদের নির্মিত অবরোধ শিবির "আল-মাহাল্লা আল-মানসুরা" ধ্বংস করে এবং ওউজদা পর্যন্ত অভিযান চালিয়ে মারিনিদদের আগের কয়েক বছরের অর্জন মুছে ফেলে।

উসমানের বিরুদ্ধে অভিযান পরিচালনার জন্য আবু সাবিত সিউটার দক্ষিণে একটি নতুন শহর, তেতুয়ান, প্রতিষ্ঠা করেন। আবু সাবিত গ্রানাডার সুলতান মুহাম্মদ তৃতীয়ের (শাসনকাল: ১৩০২–১৩০৯) কাছে দূত পাঠান এবং নাসরিদদের দখলে থাকা মারিনিদ বন্দর সিউটা ফিরিয়ে দেওয়ার দাবি জানান। শহরটি অবরোধের জন্য প্রস্তুতি নিতে থাকেন।

১৩০৮ সালের জুলাই মাসে, আবু সাবিত অসুস্থ হয়ে পড়েন এবং তেতুয়ানে মারা যান। তার ভাই আবু আল-রাবি সুলায়মান তার স্থলাভিষিক্ত হন এবং মরক্কোর মারিনিদ সুলতান হিসেবে দায়িত্ব গ্রহণ করেন। ১৩০৯ সালে এই নতুন মারিনিদ সুলতানই আলুদায় উসমানকে পরাজিত করেন এবং তাকে উত্তর আফ্রিকা ছাড়তে বাধ্য করেন।

তথ্যসূত্র

সূত্র 

 সিএ জুলিয়েন, হিস্টোয়ার দে ল'আফ্রিক ডু নর্ড, ডেস অরিজিনস à ১৮৩০, পেওট (১৯৬১, পুনঃ সম্পাদনা। মূল। ১৯৩১)
 সিই বসওয়ার্থ, দ্য নিউ ইসলামিক ডাইনেস্টিজ: আ ক্রোনোলজিক্যাল অ্যান্ড জিনোলজিক্যাল ম্যানুয়াল, এডিনবার্গ ইউনিভার্সিটি প্রেস (২০০৪), পৃষ্ঠা। ৪১–৪২

১৪শ শতাব্দীর আফ্রিকার রাজশাসক
১৪শ শতাব্দীর বার্বার ব্যক্তি
১৩শ শতাব্দীর বার্বার ব্যক্তি
১৩০৮-এ মৃত্যু
১২৮৩-এ জন্ম
বিজয়া নির্মলা

বিজয়া নির্মলা (জন্ম নামঃ নিদুদাভোলু নির্মলা ; ২০ ফেব্রুয়ারী ১৯৪৬ - ২৭ জুন ২০১৯) ছিলেন একজন ভারতীয় অভিনেত্রী, পরিচালক এবং প্রযোজক যিনি মূলত তেলুগু সিনেমার পাশাপাশি কয়েকটি মালায়ালাম এবং তামিল চলচ্চিত্রে অভিনয়ের জন্য পরিচিত। ছয় দশকেরও বেশি সময় ধরে তিনি ২০০ টিরও বেশি ছবিতে অভিনয় করেছেন এবং ৪৪টি চলচ্চিত্র পরিচালনা করেছেন। ২০০২ সালে, তিনি বিশ্বের সবচেয়ে বেশি সংখ্যক চলচ্চিত্র পরিচালনাকারী মহিলা পরিচালক হিসেবে গিনেস বুক অফ ওয়ার্ল্ড রেকর্ডসে স্থান পান।  ২০০৮ সালে, তিনি তেলুগু চলচ্চিত্র জগতে তার আজীবন কৃতিত্বের জন্য রঘুপতি ভেঙ্কাইয়া পুরস্কার পেয়েছিলেন।

জীবনের প্রথমার্ধ 
১৯৪৬ সালের ২০ ফেব্রুয়ারি তামিলনাড়ুতে বসবাসকারী একটি তেলুগু ব্রাহ্মণ পরিবারে নির্মলা জন্মগ্রহণ করেন। তার জন্ম নাম ছিল নিদুদাভোলু নির্মলা। নির্মলার পরিবার মূলত নরসারাওপেটের বাসিন্দা ছিলেন।  তার বাবা একজন চলচ্চিত্র প্রযোজক ছিলেন। তার কাকা ছিলেন পণ্ডিত এবং সাহিত্যিক ইতিহাসবিদ নিদুদাভোলু ভেঙ্কটরাও ।   অভিনেত্রী জয়সুধা হলেন ভেঙ্কটরাও-এর নাতনি এবং গায়িকা আর. বালাসরস্বতী দেবী তাঁর পিসির মেয়ে৷

ব্যক্তিগত জীবন 
বিজয়া নির্মলা কৃষ্ণ মূর্তিকে বিবাহিত করেছিলেন। তাদের পুত্র নরেশ নিজেও একজন অভিনেতা।  পরে নির্মলা অভিনেতা কৃষ্ণকে বিয়ে করেন।

কর্মজীবন 
বিজয়া নির্মলা তামিল সিনেমা মাচা রেকাই (১৯৫০) -এ শিশুশিল্পী হিসেবে অভিনয় করেন। এগারো বছর বয়সে, তিনি পান্ডুরঙ্গ মাহাত্ম্যম (১৯৫৭) নামক তেলুগু চলচ্চিত্রে অভিনয় করেন। ১৯৬৪ সালে, নির্মলা প্রেম নাজিরের সাথে অভিনয় করেন। তিনি মালয়ালম চলচ্চিত্র ভার্গবী নিলয়ম -এর মাধ্যমে জনপ্রিয় তারকা হয়ে ওঠেন।  এছাড়াও, ১৯৬৭ সালে, তিনি পি. ভেনুর উদ্যোগস্থ ছবিতে পুনরায় প্রেম নাজিরের সাথে অভিনয় করেন। তার প্রথম তেলুগু চলচ্চিত্র ছিল রাঙ্গুলা রত্নম (১৯৬৬)। 

তামিল ভাষায় তার প্রথম চলচ্চিত্র ছিল এনগা ভিত্তু পেন (১৯৬৫)।  এর পরে তিনি পানামা পাসামা (১৯৬৮), উইরা মাননামা (১৯৬৮), এন আনান (১৯৭০), এবং জ্ঞান ওলি (১৯৭২)। তার দ্বিতীয় স্বামী কৃষ্ণের সাথে তিনি তার দ্বিতীয় তেলুগু ছবি সাক্ষী (১৯৬৭) -তে প্রথম অভিনয় করেছিলেন। তারা ৪৭টি ছবিতে একসাথে অভিনয় করেছিলেন। সাক্ষী চলচ্চিত্রের মাধ্যমে পরিচালনার প্রতি নির্মলার আগ্রহ জেগে ওঠে। তিনি ২০০ টিরও বেশি ছবিতে অভিনয় করেছেন, যার মধ্যে ২৫টি মালায়ালাম এবং তামিল ভাষায় এবং বাকিগুলি তেলুগু ভাষায়।[ তথ্যসূত্র প্রয়োজন ]

বালাজি টেলিফিল্মস প্রযোজনা সংস্থার পেলি কানুকা ধারাবাহিকের মাধ্যমে তিনি টেলিভিশনে অভিনয় শুরু করেন। এর পরপরই, তিনি তার নিজস্ব প্রযোজনা সংস্থা বিজয়া কৃষ্ণ মুভিজ -এর প্রতিষ্ঠা করেন এবং ১৫টি চলচ্চিত্র প্রযোজনা করেন।  এরপর তিনি তার নামের সাথে বিজয়া কথাটি যোগ করেন।  বিজয়া প্রথম একটি মালায়ালাম ছবি পরিচালনা করেন। তিনি মীনা চলচ্চিত্রের মাধ্যমে তেলুগু ভাষায় পরিচালক হিসেবে আত্মপ্রকাশ করেন। তেলুগু ভাষায় ৪০টি চলচ্চিত্র এবং মালায়ালাম (পরিচালক হিসেবে প্রথম চলচ্চিত্র) এবং তামিল ( কুঙ্গুমাচিমিঝ ) ভাষায় একটি করে চলচ্চিত্র পরিচালনা করেন। 

বিজয়া হায়দ্রাবাদে থাকতেন। সেখানে তিনি পদ্মালয় স্টুডিও এবং পদ্মালয় টেলিফিল্মস লিমিটেড এই দুই সংস্থা পরিচালনা করতেন।

তথ্যসূত্র 

তামিল চলচ্চিত্র অভিনেত্রী
তামিলনাড়ুর নারী শিল্পী
তামিলনাড়ুর অভিনেত্রী
২০শ শতাব্দীর ভারতীয় অভিনেত্রী
তেলুগু চলচ্চিত্র অভিনেত্রী
২১শ শতাব্দীর ভারতীয় ব্যক্তি
তামিলনাড়ুর চলচ্চিত্র পরিচালক
মালয়ালম চলচ্চিত্র পরিচালক
১৯৪৬-এ জন্ম
ভারতীয় চলচ্চিত্র অভিনেত্রী
মালয়ালম চলচ্চিত্র অভিনেত্রী
নন্দী পুরস্কার বিজয়ী
ভারতীয় নারী চলচ্চিত্র পরিচালক
তেলুগু চলচ্চিত্র পরিচালক
২০১৯-এ মৃত্যু
আরিস্তান বাব সমাধিসৌধ

আরিস্তান বাব সমাধি (  ) কাজাখস্তানের কোগাম এবং ওট্রার্টোব গ্রামের কাছে অবস্থিত একটি সমাধিসৌধ।

ইতিহাস 
কিংবদন্তি অনুসারে, তৈমুর খোজা আহমেদ ইয়াসাভির সমাধিস্থলে একটি মসজিদ নির্মাণের নির্দেশ দিয়েছিলেন। কিন্তু সব চেষ্টাই ব্যর্থ হয়। এরপর তৈমুরকে স্বপ্নে ( ইয়াসাভি কর্তৃক) বলা হয়েছিল যে সাফল্য পেতে হলে তাকে প্রথমে আরিস্তান বাবের কবরের উপর একটি সমাধিসৌধ নির্মাণ করতে হবে। 

সমাধিসৌধটি ১৪ শতকের এবং এটি আরিস্তান বাবের ১২ শতকের সমাধির উপরে নির্মাণ করা হয়। তবে ১৮ শতক পর্যন্ত এটি বেশ কয়েকবার পুনর্নির্মাণ করা হয়েছিল। ১৮শ শতকে একটি ভূমিকম্পে মাজারটি ক্ষতিগ্রস্ত হলে নতুন করে নির্মাণ করা হয়। সেখানে দুইটি খোদাই করা কাঠের স্তম্ভ  দিয়ে গম্বুজযুক্ত ভবন তৈরি করা হয়।  বর্তমান কাঠামোর বেশিরভাগ অংশই বিংশ শতাব্দীর প্রথম দশকে নির্মিত হয়েছিল। তবে মূল ভবনের খোদাই করা কাঠের স্তম্ভগুলো অবশিষ্ট আছে।

বিবরণ 

সমাধিসৌধটিতে একটি বৃহৎ কেন্দ্রীয় খিলান এবং প্রশস্ত সম্মুখভাগ রয়েছে যার প্রান্তে মিনার এবং মূল খিলানের বাম দিকে দুটি বৃহৎ গম্বুজ রয়েছে। এখানে রয়েছে আরিস্তান বাব এবং তাঁর তিন শিষ্য—হারমাত আজিরা, কার্গা বাবা ও লাশিন বাবার কবর। এছাড়া একটি মসজিদ, কিছু সাহায্যকারী কক্ষ এবং একটি জাদুঘরও রয়েছে। ভূগর্ভস্থ পানির স্তর বৃদ্ধির প্রভাবে ১৯৭১ সালে মসজিদটি ভেঙে পুনর্নির্মাণ করা হয়।  এখানে কাঁচের নিচে মধ্যযুগীয় ক্যালিগ্রাফি সম্বলিত একটি কুরআনও আছে।

আরিস্তান বাব / আর্সলান বাবার কিংবদন্তি উত্স 
তার জন্ম ও মৃত্যুর তারিখ অজানা। কিছু সূত্রে তার নাম বাবা আরসলান, আরসলান বাবা বা আরাপ আরসলান বাবা হিসেবে উল্লেখ আছে। ইয়াসাভি মেনকিবে (গাথা) অনুসারে, তিনি কৃষ্ণাঙ্গ বংশোদ্ভূত ও নবীর সাহাবীদের একজন ছিলেন। তিনি চারশ থেকে সাতশ বছর বেঁচে ছিলেন। দুটি পৃথক বর্ণনা অনুসারে, যুদ্ধের সময় অথবা আরসলান বাবার বাড়িতে এক সভায় সাহাবীরা ক্ষুধার্ত হয়ে পড়েছিলেন। এদিকে, নবী মুহাম্মদের প্রার্থনার সাথে সাথে, জিবরাইল স্বর্গ থেকে একটি খেজুর নিয়ে আসেন। এই খেজুরগুলোর মধ্যে একটি খেজুর মাটিতে পড়ে গেলে জিবরাইল জানান, সেটিতে ভবিষ্যতে জন্ম নেওয়া আহমদ ইয়াসাভির ভাগ্যে লেখা হয়েছে। তারপর নবী তার সাহাবীদের জিজ্ঞাসা করলেন, "কে এই খেজুরগুলো ইয়াসাবিকে পৌঁছে দেবে?"। আরিস্তান বাব সেই দায়িত্ব গ্রহণ করেন এবং নবী খেজুরটি তাঁর মুখে দিয়ে দেন। বহু শতাব্দী পরে, আরসলান বাবা তুর্কিস্তানের সায়রাম শহরে সাত বছর বয়সী এতিম আহমদকে খুঁজে পান এবং তাকে খেজুরটি পৌঁছে দেন। কিছু কাহিনী অনুসারে,তিনি নবীর দেওয়া একটি কার্ডিগানও ইয়সাভিকে পরিয়ে দেন। তিনি ইয়াসাবিকে এক হাজার এক বার যিকির করার নির্দেশ দেন। একই সাথে তাকে বলেন যে তিনি শীঘ্রই মারা যাবেন এবং তাকে জানাজার নামাজ পড়ার নির্দেশ দেন। হুরিরা ইয়াসাভিকে সাহায্য করতে আসে। আরসলান বাবার জন্য একটি রেশমি কাফন কেটে তাকে স্বর্গে নিয়ে যায়। আরিস্তান বাবের শেষ ইচ্ছা অনুযায়ী, ইয়াসাভি বুখারায় যান এবং ইউসুফ হামাদানির অনুসারী হয়ে সুফি পথে চলতে থাকেন।

গ্যালারি

তথ্যসূত্র

বহিঃসংযোগ 

উইকিউপাত্তে স্থানাঙ্ক আছে
কাজাখস্তানে সমাধিসৌধ
ভবন ও স্থাপনা
সুফিবাদ
পদ্মপ্রিয়া

পদ্মপ্রিয়া (জন্ম নাম: পদ্মলোচনী ; মৃত্যু: ১৬ নভেম্বর ১৯৯৭ ) ছিলেন একজন ভারতীয় অভিনেত্রী যিনি কন্নড়, তামিল, মালায়ালাম এবং তেলুগু চলচ্চিত্রে কাজ করেছিলেন। তেলেগু চলচ্চিত্রে আদাপিল্লা তন্দ্রি (১৯৭৪)-তে তিনি প্রথম অভিনয়ের সুযোগ পান। পদ্মপ্রিয়ার প্রথম কন্নড় চলচ্চিত্রবাঙ্গারদা গুড়ি (১৯৭৬)। ১৯৭০ এর দশকের শেষের দিকে তিনি একজন জনপ্রিয় অভিনেত্রী ছিলেন। ১৯৭৮ সালে তিনি পরপর তিনটি বানিজ্যিকভাবে সফল সিনেমায় কিংবদন্তি অভিনেতা ডঃ রাজকুমারের বিপরীতে অভিনয় করার গৌরব অর্জন করেছেন। এই তিনটি চলচ্চিত্রী নামঅপারেশন ডায়মন্ড র‍্যাকেট, থাইগে থাক্কা মাগা এবং শঙ্কর গুরু। পদ্মপ্রিয়া অভিনেতা অনন্ত নাগের সাথে নারদ বিজয়া এবং বাদদা হু-এই দুই চলচ্চিত্র প্রকল্পে  অভিনয় করেছিলেন এবং দুটিই অত্যন্ত সফল হয়েছিল। পদ্মপ্রিয়া ডঃ বিষ্ণুবর্ধনের সাথে চার থেকে পাঁচটি সিনেমায় অভিনয় করেছিলেন। কন্নড় চলচ্চিত্রে তার অন্যান্য সহ-অভিনেতা ছিলেন শ্রীনাথ, অশোক এবং লোকেশ।

১৯৭৪ থেকে ১৯৮১ সালের মধ্যে তিনি   তামিল চলচ্চিত্রে একজন জনপ্রিয় অভিনেত্রী ছিলেন। তার উল্লেখযোগ্য তামিল চলচ্চিত্রগুলি হল ভাজথুঙ্গাল, ভাইরা নেঞ্জাম, মোহনা পুন্নাগাই, ভাজন্থু কাতুগিরেন, কুপপাথু রাজা, আয়িরাম জেনমঙ্গল, এবং মধুরাইয়াই মিত্তা সুন্দরপান্ডিয়া। তিনি ভাইরা নেঞ্জাম এবং মোহনা পুন্নাগাইতে চলচ্চিত্রে অভিনেতা শিবাজি গণেসানের সাথে অভিনয় করেছিলেন।

পদ্মপ্রিয়া মধুরাইয়াই মিত্তা সুন্দরপান্ডিয়ান চলচ্চিত্রে এম জি রামচন্দ্রনের সাথে জুটি বেঁধেছিলেন এবং এক রাজকন্যার ভূমিকায় অভিনয় করেছিলেন। তিনি প্রায় ৮০টি সিনেমায় অভিনয় করেছেন, যার বেশিরভাগই দক্ষিণ ভারতীয় ভাষায়।

পদ্মপ্রিয়া তামিল, তেলেগু, মালয়ালম, কন্নড় -এই চারটি দক্ষিণ ভারতীয় আঞ্চলিক ভাষাতেই সাবলীল ছিলেন। তামিল ভাষায় তার শেষ ছবি ছিল থোটা চিনুঙ্গি, যেখানে তিনি একজন মায়ের ভূমিকায় অভিনয় করেছিলেন।

ব্যক্তিগত জীবন 
পদ্মপ্রিয়াকে দক্ষিণ ভারতীয় চলচ্চিত্র জগতের হেমা মালিনী হিসেবে গণ্য করা হত।  পদ্মপ্রিয়ার জন্ম কর্ণাটকে । ১৯৮৩ সালে, তিনি শ্রীনিবাসনকে বিয়ে করেন এবং এই দম্পতির একটি কন্যা সন্তান রয়েছে যার নাম বসুমতী। বিয়ের মাত্র এক বছর পর এই দম্পতি বিবাহবিচ্ছেদের আবেদন করেন, যা দীর্ঘ সময় ধরে চলে। বিবাহবিচ্ছেদের আবেদন করার পর, পদ্মপ্রিয়া তার বাবা-মায়ের সাথে ১৩ বছর টি. নগরে বসবাস করেছিলেন।[ তথ্যসূত্র প্রয়োজন ]

মৃত্যু 
পদ্মপ্রিয়া ১৯৯৭ সালের ১৬ নভেম্বর হৃদরোগ এবং কিডনির অসুস্থতার কারণে মারা যান। তার মৃত্যুর পর তার মেয়ে বসুমতী চলচ্চিত্র জগতে প্রবেশের চেষ্টা করেছিলেন কিন্তু অভিনেত্রী হিসাবে তিনি ব্যর্থ হন। এখন তিনি যুক্তরাজ্যে স্থায়ীভাবে বাস করছেন।

তথ্যসূত্র 

তামিল চলচ্চিত্র অভিনেত্রী
মালয়ালম চলচ্চিত্র অভিনেত্রী
তেলুগু চলচ্চিত্র অভিনেত্রী
কন্নড় চলচ্চিত্র অভিনেত্রী
কর্ণাটকের অভিনেত্রী
জন্মের বছর অনুপস্থিত
১৯৯৭-এ মৃত্যু
ভারতীয় চলচ্চিত্র অভিনেত্রী
রানি পদ্মিনী(অভিনেত্রী)

রানী পদ্মিনী (১৯৬২ - ১৫ অক্টোবর ১৯৮৬) ছিলেন ১৯৮০-এর দশকের একজন অভিনেত্রী। ইনি মূলত মালায়ালাম, তামিল, কন্নড়, তেলুগু এবং কয়েকটি হিন্দি চলচ্চিত্রে অভিনয় করেছিলেন। তিনি সংঘর্ষম চলচ্চিত্রের মাধ্যমে চলচ্চিত্র জগতে প্রবেশ করেন। পদ্মিনী পরাঙ্কিমালা, শারম, বন্ধম এবং কিলিকোঞ্চল -এর মতো জনপ্রিয় আঞ্চলিক চলচ্চিত্রে উল্লেখযোগ্য ভূমিকা পালন করেছেন।

১৯৮৬ সালের ১৫ অক্টোবর পদ্মিনীর বাড়িতে তার তিনজন কর্মচারী তাকে এবং তার মাকে হত্যা করে।

ব্যক্তিগত জীবন 
পদ্মনী মাদ্রাজের আন্না নগরে চৌধুরী এবং ইন্দিরাকুমারীর ঘরে জন্মগ্রহণ করেন। তিনি ছিলেন তাদের একমাত্র সন্তান।

মৃত্যু 
১৯৮৬ সালের ১৫ অক্টোবর সকালে, রানী পদ্মিনীর গাড়িচালক জেবরাজ, প্রহরী লক্ষ্মী নরসিংহ ওরফে কুট্টি এবং রাঁধুনি গণেশান তার মা ইন্দিরাকুমারীর উপর আক্রমণ করে তাকে হত্যা করে। মায়ের চিৎকার শুনে রানী পদ্মিনী খোঁজ করতে এলে তাকেও হত্যা করা হয়। তিনজন অপরাধীকে গ্রেপ্তার করা হয়েছিল এবং যাবজ্জীবন কারাদণ্ড দেওয়া হয়েছিল। রাণী পদ্মিনীর হত্যাকাণ্ড তামিলনাড়ু এবং কেরালা জুড়ে আলোড়ন সৃষ্টি করে এবং অভিযোগ করা হয় যে রাণী পদ্মিনীর ঘনিষ্ঠ যোগাযোগকারী একজন উচ্চপদস্থ ব্যক্তিকে রক্ষা করার জন্য এই তিনজনকে গ্রেপ্তার করা হয়েছিল।

চলচ্চিত্র তালিকা

মালয়ালম

তামিল

কন্নড়

হিন্দি 

 প্রেম সন্দেশ (১৯৮৮).. (মরণোত্তর মুক্তিপ্রাপ্ত)

তথ্যসূত্র 

১৯৬২-এ জন্ম
২০শ শতাব্দীর ভারতীয় অভিনেত্রী
১৯৮৬-এ মৃত্যু
তেলুগু চলচ্চিত্র অভিনেত্রী
কন্নড় চলচ্চিত্র অভিনেত্রী
তামিল চলচ্চিত্র অভিনেত্রী
ভারতীয় চলচ্চিত্র অভিনেত্রী
মালয়ালম চলচ্চিত্র অভিনেত্রী
পূর্ব তিমুর জাতীয় অলিম্পিক কমিটি

পূর্ব তিমুর জাতীয় অলিম্পিক কমিটি (; এছাড়াও সংক্ষেপে আইওসি কোড টিএলএস দ্বারা পরিচিত) হলো পূর্ব তিমুরের জাতীয় অলিম্পিক কমিটি। এই সংস্থাটির ২০০৩ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর পূর্ব তিমুরের লিসবোয়ায় অবস্থিত।

বর্তমানে পূর্ব তিমুর জাতীয় অলিম্পিক কমিটির সভাপতির দায়িত্ব পালন করছেন ফ্রান্সিস্কো কালবুয়াদি লায়, যিনি ২০১৩ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন লাউরেন্তিনো গুতেরেস।

ইতিহাস
২০০৩ সালে পূর্ব তিমুরের বহু-ক্রীড়ার সর্বোচ্চ সংস্থা হিসেবে পূর্ব তিমুর জাতীয় অলিম্পিক কমিটি প্রতিষ্ঠিত হয়েছে। জোয়াও ভিয়েগাস কারাস্কালাও এই সংস্থার প্রথম সভাপতির দায়িত্ব পালন করেছেন, যিনি ২০০৩ হতে ২০১০ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় এক বছর পর পূর্ব তিমুর ২০০৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ২০১৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

আরও দেখুন
 অলিম্পিকে পূর্ব তিমুর

তথ্যসূত্র

বহিঃসংযোগ

 এএনওসিতে পূর্ব তিমুর জাতীয় অলিম্পিক কমিটি 
 অলিম্পিডিয়ায় পূর্ব তিমুর জাতীয় অলিম্পিক কমিটি 
 অলিম্পিক.কমে পূর্ব তিমুর জাতীয় অলিম্পিক কমিটি  

জাতীয় অলিম্পিক কমিটি
অলিম্পিকে পূর্ব তিমুর
পূর্ব তিমুরের ক্রীড়া পরিচালনা পরিষদ
২০০৩-এ পূর্ব তিমুরে প্রতিষ্ঠিত
২০০৩-এ প্রতিষ্ঠিত ক্রীড়া সংস্থা
কিসাঈ মারভিজি

কিসাই মারভাজি (‎; ৬ মার্চ ৯৫৩ – আনুমানিক ১০০১ খ্রিস্টাব্দ) ছিলেন ১০ম শতাব্দীর একজন প্রখ্যাত পারস্যের কবি।

তার সম্পূর্ণ নাম ছিল আবুল-হাসান মজদ আল-দীন আলি ইবন মুহাম্মদ কিসাই মারভাজি। ৬ মার্চ ৯৫৩ খ্রিস্টাব্দে মারভ শহরে জন্মগ্রহণ করেন তিনি। তার কবিতায় ধর্মীয় ও নৈতিক বিষয়বস্তু প্রাধান্য পেয়েছে, যা তাকে সমকালীন কবিদের মধ্যে স্বতন্ত্র করেছে।

জীবনী 
কিসাই মারভাজি ৯৫৩ খ্রিস্টাব্দে মারভ শহরে জন্মগ্রহণ করেন। তার জন্মের সুনির্দিষ্ট তারিখ তিনি নিজেই একটি কবিতায় উল্লেখ করেছেন: "তিনশত একচল্লিশে পৌঁছল বছরের পালা / বুধবার, শাওয়ালের শেষের তিন দিন আগে"। তার কবিতায় তিনি বিভিন্ন শাসকের প্রশংসা করেছেন, যার মধ্যে সামানীয় আমির নূহ ইবন মানসুর এবং গজনভীয় সুলতান মাহমুদ উল্লেখযোগ্য।

সাহিত্যকর্ম 
কিসাই মারভাজির একটি দিওয়ান (কবিতার সংকলন) ১২শ শতাব্দী পর্যন্ত বিদ্যমান ছিল এবং উচ্চ মর্যাদায় গণ্য হতো, তবে পরে তা বিস্মৃত হয়। বর্তমানে তার কয়েকটি সম্পূর্ণ কবিতা এবং কিছু অংশ পাওয়া যায়, যা মূলত ভাষাবিদ এবং সংকলকদের সংরক্ষণের ফলে টিকে আছে।

কাব্যশৈলী ও বিষয়বস্তু 
কিসাই মারভাজির কবিতায় ধর্মীয় ও নৈতিক বিষয়বস্তু প্রাধান্য পেয়েছে। তিনি ইসলামের মূল্যবোধ, নৈতিকতা এবং সামাজিক ন্যায়বিচার নিয়ে কবিতা লিখেছেন। তার রচনায় পারস্যের ঐতিহ্যবাহী কাব্যশৈলীর সাথে ইসলামী ভাবধারা মিশ্রিত হয়েছে, যা তাকে সমকালীন কবিদের মধ্যে স্বতন্ত্র করেছে।

উত্তরাধিকার 
কিসাই মারভাজির সাহিত্যকর্ম পরবর্তী পারস্য কবিদের উপর প্রভাব ফেলেছে। তার ধর্মীয় ও নৈতিক বিষয়বস্তুসমৃদ্ধ কবিতা পারস্য সাহিত্যে নতুন ধারা সৃষ্টি করেছে। যদিও তার অনেক রচনা হারিয়ে গেছে, তবে বিদ্যমান কবিতাগুলো পারস্য সাহিত্য গবেষকদের জন্য গুরুত্বপূর্ণ সম্পদ হিসেবে বিবেচিত হয়।

আরও দেখুন 

পারস্যের কবি ও লেখকদের তালিকা
পারস্য সাহিত্য

তথ্যসূত্র

গ্রন্থপঞ্জি 
 জান রিপকা, ইরানিয়ান সাহিত্যের ইতিহাস। রিডেল পাবলিশিং কোম্পানি, ১৯৬৮। 
 মোহাম্মদ-আমিন রিয়াহি, কিসাই মারভাজি: তার জীবন ও কবিতা, তেহরান, ১৯৮৮।

৯৫৩-এ জন্ম
মারভের মানুষ
১০ম শতাব্দীতে মৃত্যু
১০ম শতাব্দীর পারস্যের কবি
পারস্য-ভাষার সাহিত্য
পরিপূর্ণতা (পরিসংখ্যান)

পরিসংখ্যানে পরিপূর্ণতা () হলো পরিসংখ্যাতের একটি বৈশিষ্ট্য যা থেকে বুঝা যায় ওই পরিসংখ্যাতের জন্য যদি কোনো পক্ষপাতহীন অনুমানকারী থাকে, তাহলে নিশ্চিতভাবে শুধু একটইি থাকবে, একটির বেশি থাকবে না। এরিখ লিয়ো লেমান এবং হেনরি শেফে সর্বপ্রথম (১৯৪৭) পরিসংখ্যানে 'পরিপূর্ণতা' ধারণাটির অবতারণা করেন।

সংজ্ঞা 

ধরি  একটি পরিসংখ্যাত এবং এর যেকোনো ফাংশন ।

যদি প্যারামিটারের সব মানের জন্য কেবলমাত্র  হলেই  হওয়া সম্ভব হয় — তাহলে  পরিপূর্ণ হবে।

অন্য কথায়, কোনো পরিসংখ্যাত  তার যেকোনো ফাংশন -এর জন্য পরিপূর্ণ হবে যদি প্যারামিটারের সব মানের জন্য,

উদাহরণ

বার্নোলি মডেল 

ধরি  একটি র‍্যান্ডম নমুনা যেখানে প্রতিটি  নেওয়া হয়েছে  ডিস্ট্রিবিউশন থেকে। আবার ধরি  একটি পরিসংখ্যাত। তাহলে -এর ডিস্ট্রিবিউশন হবে । আরও ধরি, প্যারামিটার স্পেস । তাহলে,

যেহেতু আমাদের প্যারামিটার স্পেসে  আর  নেই, তাই  এবং  এই দুইয়ের একটির মানও  হওয়া সম্ভব না। অতএব,  হবে যদি ও কেবল যদি,  হয়।

খেয়াল করুন,  অংশটির রেঞ্জ হলো ধনাত্মক বাস্তব সংখ্যার সেট (অর্থাৎ শূন্যের চেয়ে বড়ো)। তাই -এর সব মানের জন্য শুধু  হলেই  হয়ে যায়।

অতএব,  প্যারামিটার স্পেসের জন্য  একটি পরিপূর্ণ পরিসংখ্যাত।

ব্যবহার

লেমান–শেফে উপপাদ্য 

লেমান–শেফে উপপাদ্যে সেরা পক্ষপাতহীন অনুমানকারীর (MVUE) অনন্যতা নির্ণয় করতে পরিপূর্ণতার ধারণাটি কাজে লাগে। এই উপপাদ্য অনুযায়ী, কোনো পক্ষপাতহীন অনুমানকারী শুধুমাত্র একটি পরিপূর্ণ ও যথেষ্ট পরিসংখ্যাতের মাধ্যমে ডেটার ওপর নির্ভর করলে সেটি ওই অজানা পরিমাণের জন্য একমাত্র সেরা পক্ষপাতহীন অনুমানকারী হবে।

তথ্যসূত্র 

পরিসংখ্যান
রম্যা পান্ডিয়ান

রম্যা পান্ডিয়ান (জন্ম ১৩ আগস্ট ১৯৯০) একজন ভারতীয় অভিনেত্রী যিনি মূলত তামিল চলচ্চিত্র জগতের সাথে যুক্ত।  তিনি জোকার (২০১৬) এবং আন দেবথাই (২০১৮) ছবিতে তার ভূমিকার জন্য পরিচিত। চেন্নাই টাইমস -এর পক্ষ থেকে তাকে ২০২০ সালের টেলিভিশনের সবচেয়ে আকাঙ্ক্ষিত নারী হিসেবে তালিকাভুক্ত করা হয়েছে।  ২০২১ সালে, রম্যা রিয়েলিটি শো বিগ বস ৪- এ অংশগ্রহণ করেন।

কর্মজীবন 
রম্যা পান্ডিয়ান আন্না বিশ্ববিদ্যালয়ের অধিভুক্ত গুইন্ডির কলেজ অফ ইঞ্জিনিয়ারিং থেকে বায়োমেডিকেল ইঞ্জিনিয়ারিংয়ে স্নাতক ডিগ্রি অর্জন করেন। স্নাতক শেষ করার পর, তিনি গবেষণা ও উন্নয়ন বিশ্লেষক হিসেবে কাজ শুরু করেন।  তিনি মণি রত্নমের সহকারী পরিচালক শেলির সাথে মানে থেইন পোনমানে  নামের একটি স্বল্পদৈর্ঘ্য চলচ্চিত্রে কাজ করার সুযোগ পান। এরপর তিনি বালাজি শক্তিভেলের রা রা রাজশেখর  চলচ্চিত্রে একটি ভূমিকায় অভিনয় করেছিলেন।  পরবর্তীতে রম্যা ডামি টাপ্পাসু (২০১৫) চলচ্চিত্রের মাধ্যমে অভিনয় জগতে পাকাপাকিভাবে আত্মপ্রকাশ করেন।  তিনি এরপর রাজু মুরুগানের জোকার (২০১৬) চলচ্চিত্রে অভিনয়ের জন্য চুক্তিবদ্ধ হন।  তিনি এই ছবিতে একজন গ্রাম্য সুন্দরীর চরিত্রে অভিনয় করেছিলেন। 

অভিনেতা এবং পরিচালক সামুথিরকানি জোকারে রম্যার অভিনয় দেখে প্রশংসা করেন এবং তার আসন্ন চলচ্চিত্র আন দেবথাই (২০১৮) -তে একজন আইটি কোম্পানিতে কর্মরত মায়ের ভূমিকায় অভিনয়ের জন্য রম্যাকে নির্বাচিত করতে আগ্রহী হন। গল্পটি শোনার পর রম্যা ছবিটি করতে রাজি হন।  ছবিটির পর্যালোচনায়, ইন্ডিয়া টুডের একজন সমালোচক তার অভিনয়ের ইতিবাচক পর্যালোচনা করেন। 

রম্যা আঞ্চলিক টিভি চ্যানেলে সম্প্রচারিত রান্নার অনুষ্ঠান কুকু উইথ কোমালি -এর একজন প্রতিযোগী ছিলেন।  তিনি কৌতুকমূলক টেলিভিশন অনুষ্ঠান  কালক্কা পোভাথু ইয়ারু -এর একজন বিচারক ছিলেন।  ২০২০ সালে, রম্যা রিয়েলিটি শো বিগ বস তামিলের  চতুর্থ মরসুমে প্রতিযোগী হিসেবে অংশগ্রহণ করেছিলে।  ২০২০ সালের অক্টোবরে জী ফাইভে মুক্তিপ্রাপ্ত ওয়েব শৃঙ্খলা মুগিলানে রম্যা অভিনয় করেছিলেন।  এরপর তিনি সূর্যের ২ডি এন্টারটেইনমেন্ট প্রযোজনা সংস্থা দ্বারা প্রযোজিত রামে আন্দালুম রাবনে আন্দালুম (২০২১) ছবিতে অভিনয় করেছিলেন। সিভি কুমারের তিরুকুমারান এন্টারটেইনমেন্ট সংস্থা রম্যার আসন্ন চলচ্চিত্র প্রকল্পের প্রযোজনার দায়িত্বে ছিলেন।

ব্যক্তিগত জীবন 
রম্যা পান্ডিয়ান হলেন প্রাক্তন চলচ্চিত্র পরিচালক দুরাই পান্ডিয়ানের মেয়ে। তিনি তামিল চলচ্চিত্রে জগতের অভিনেতা অরুণ পান্ডিয়ানের ভাগ্নী।  রম্যার পরিবার তিরুনেলভেলি অঞ্চলের বাসিন্দা।  বাগানে তৈরির প্রতি তার আগ্রহের কথা রম্যা তার এক বিবৃতিতে উল্লেখ করেছেন। 

২০২৪ সালে, রাম্যা গঙ্গা নদীর তীরে ঋষিকেশে যোগ প্রশিক্ষক লাভেল ধবনকে বিয়ে করেন।

তথ্যসূত্র 

১৯৯০-এ জন্ম
মালয়ালম চলচ্চিত্র অভিনেত্রী
ভারতীয় চলচ্চিত্র অভিনেত্রী
বিগ বসের (তামিল টিভি ধারাবাহিক) প্রতিযোগী
তামিল চলচ্চিত্র অভিনেত্রী
২১শ শতাব্দীর ভারতীয় অভিনেত্রী
জীবিত ব্যক্তি
ভাবনা পানি

ভাবনা পানি (জন্ম: ৬ জুলাই ১৯৮৫) একজন ভারতীয় অভিনেত্রী, মডেল এবং নৃত্যশিল্পী। তিনি ধ্রুপদী নৃত্যধারা ওড়িশি এবং কত্থক - এর প্রশিক্ষণপ্রাপ্ত। পাশাপাশি তিনি ব্যালে এবং সমসাময়িক আধুনিক নৃত্যেও প্রশিক্ষিত। ২০০১ সালে মুক্তিপ্রাপ্ত তেরে লিয়ে চলচ্চিত্রের মাধ্যমে তিনি অভিনয় জগতে প্রবেশ করেন।

কর্মজীবন 
ভাবনা পানি ১৯৮৫ সালের ৬ জুলাই জন্মগ্রহণ করেন। তিনি মুম্বাইয়ে বড় হয়ে ওঠেন। ভাবনা বিজ্ঞাপন নির্মাতা উদয় শঙ্কর পানির মেয়ে। তার এক ছোট বোন আছে যার নাম দেবনা পানি আছে। দেবনা একজন ফ্যাশন ডিজাইনার এবং অভিনেত্রী। ভাবনা মুম্বাইয়ের মিঠিবাই কলেজ থেকে মনোবিজ্ঞান এবং দর্শনে বি এ ডিগ্রি অর্জন করেন।

ভাবনা কেলুচরণ মহাপাত্র এবং বিরজু মহারাজের কাছ থেকে ওড়িশি এবং কত্থক নৃত্যের প্রশিক্ষণ নিয়েছেন। তিনি টেরেন্স লুইস কনটেম্পোরারি নৃত্য প্রতিষ্ঠান থেকে সমসাময়িক জ্যাজ এবং ব্যালে নৃত্য শিখেছেন।

১৬ বছর বয়সে ভাবনা তার প্রথম বলিউড ছবি তেরে লিয়ে-তে অভিনয় করেন।  তারপর তিনি পুরী জগন্নাধ পরিচালিত কন্নড় চলচ্চিত্র যুবরাজা (২০০১), আর. শ্রীনিবাস পরিচালিত তেলুগু চলচ্চিত্র নিনু চুড়াকা নেনুন্দালেনু (২০০২) এবং প্রিয়দর্শনের মালায়ালাম কৌতুকমুখী চলচ্চিত্র ভেট্টাম -এ অভিনয় করেছেন। ভেট্টাম ছবিতে বীণা চরিত্রে অভিনয়ের জন্য তিনি মালয়েলী দর্শকদের কাছ থেকে প্রস্ংশা লাভ করেন। ভাবনা জানিয়েছেন যে তিনি আরও প্রেম ও কৌতুকমুখী ছবি করতে আগ্রহী।

ভাবনা দশ বছরেরও বেশি সময় ধরে সাহারা ইন্ডিয়ার প্রযোজনায় নির্মিত ভারতী অনুষ্ঠানে প্রধান নৃত্যশিল্পী হিসেবে অভিনয় করে আসছেন। তিনি সো মেনি সক্স  ছবিতে তার অভিনয়ের জন্য সেরা সহ-অভিনেত্রী হিসেবে মাহিন্দ্রা এক্সেলেন্স ইন থিয়েটার পুরস্কার জিতেছেন।

চলচ্চিত্র তালিকা

তথ্যসূত্র 

কন্নড় চলচ্চিত্র অভিনেত্রী
তেলুগু চলচ্চিত্র অভিনেত্রী
মালয়ালম চলচ্চিত্র অভিনেত্রী
মুম্বইয়ের অভিনেত্রী
হিন্দি চলচ্চিত্র অভিনেত্রী
১৯৮৫-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
আলফি পাঞ্জিকরণ

আলফি পাঞ্জিকরণ একজন ভারতীয় অভিনেত্রী, যিনি মূলত মালায়ালাম চলচ্চিত্র জগতের সাথে যুক্ত। তিনি ২০১৮ সালে একটি মালয়ালম চলচ্চিত্রের মাধ্যমে অভিনয় জগতে প্রবেশ করেন। আলফি শিক্কারি শম্ভু ছবিতে অভিনয়ের মাধ্যমে সাফল্য পান। তিনি পরবর্তীতে সানডে হলিডে, ভ্যালিকুডিলিলে ভেল্লাকারন, সিগনেচার, ইলায়ারাজা, মারকোনি মাথাই এবং মালিকাপ্পুরাম সহ একাধিক মালায়ালাম চলচ্চিত্রে উল্লেখযোগ্য চরিত্রে অভিনয় করেন।

কর্মজীবন 
আলফি পাঞ্জিকরণ আন্না বিশ্ববিদ্যালয় থেকে কম্পিউটার সায়েন্সে স্নাতক ডিগ্রি অর্জন করেছেন।

আলফি প্রথম ২০১৮ সালে মুক্তিপ্রাপ্ত মালায়ালাম ছবি শিকারি শম্ভু-তে রেবতী চরিত্রে অভিনয়ের জন্য সবার নজর কেড়েছিলেন।

চলচ্চিত্র তালিকা

চলচ্চিত্র

ওয়েব সিরিজ

তথ্যসূত্র 

CS1 uses Malayalam-language script (ml)
CS1 Malayalam-language sources (ml)
আন্না বিশ্ববিদ্যালয়ের প্রাক্তন শিক্ষার্থী
২১শ শতাব্দীর ভারতীয় অভিনেত্রী
মালয়ালম চলচ্চিত্র অভিনেত্রী
জীবিত ব্যক্তি
১৯৯০-এ জন্ম
উদ্ধৃতি শৈলীতে মালায়ালাম ভাষার উৎস (ml)
সালতা

সালতা (আরবি: سلتة) একটি ঐতিহ্যবাহী ইয়েমেনি খাবার। সালতা ইয়েমেনের জাতীয় খাবার হিসেবে গণ্য করা হয়। অটোমান সাম্রাজ্যে সালতা দাতব্য খাবার হিসেবে ব্যবহৃত হত এবং এটি সম্পদশালীদের বা মসজিদ থেকে দান করা অবশিষ্ট খাবার দিয়ে তৈরি করা হত। এটি দেশের উত্তরাঞ্চলে ব্যাপকভাবে খাওয়া হয়। সাধারণত এটি দুপুরের খাবার হিসেবে পরিবেশিত হয়। এর ভিত্তি একটি বাদামি মাংসের স্ট্যু, যাকে মারাক বলা হয়। এতে ফেনায়িত মেথি ও সাখাওয়িক (মরিচ, টমেটো, রসুন ও ভেষজ উপাদান মিশ্রিত করে তৈরি সালসা) থাকে। সাধারণত সালতাতে ভাত, আলু, স্ক্র্যাম্বল করা ডিম, সাম্বল এবং শাকসবজি যোগ করা হয়। এটি ঐতিহ্যগতভাবে খুবজ মুলাওয়া (একটি ইয়েমেনি রুটি) দিয়ে খাওয়া হয় এবং এটি দিয়ে খাবারটি তুলতে ব্যবহৃত হয়।

সালতা একটি প্রাচীন ইয়েমেনি খাবার এবং হাজার হাজার বছর পুরানো বলে মনে করা হয়। বলা হয়, প্রাচীনকালে এর উপাদান ছিল শুধু মারাক ও হুলবাহ (মেথি)। এরপর এটি বিকাশ লাভ করে এবং দুটি খাবারে বিভক্ত হয়: সালতা ও ফাহসা। সালতা সাধারণত রান্না করা হয় শক্ত কাদার হাঁড়িতে, যাকে হারাদাহ বলা হয়।

আরও দেখুন
 স্ট্যুর তালিকা

তথ্যসূত্র

আরবীয় রন্ধনশৈলী
সালতা
সালতা
জাতীয় খাবার
আরব রন্ধনশৈলী
পঙ্কজবল্লী

পঙ্কজবল্লী মালায়ালাম চলচ্চিত্র জগতের একজন বিশিষ্ট অভিনেত্রী।  তিনি ১৯৬০ এবং ১৯৭০ এর দশকের শেষের দিকে মালায়ালাম চলচ্চিত্রে পার্শ্ব চরিত্রে অভিনয়ের জন্য পরিচিত ছিলেন।  পঙ্কজবল্লী ১৯৫১ সালে জীবিতা নৌকা  চলচ্চিত্রের মাধ্যমে অভিনয় জগতে আত্মপ্রকাশ করেন।  তিনি ৫০টিরও বেশি সিনেমায় অভিনয় করেছেন। তার নাতনী কাবেরীও তামিল এবং মালায়ালাম চলচ্চিত্রের একজন অভিনেত্রী।

ব্যক্তিগত জীবন 
পঙ্কজবল্লী জন্মসূত্রে আলাপুজার চেঙ্গান্নুর অঞ্চলের অধিবাসী। তিনি কৌতুক অভিনেতা এবং মৃদঙ্গম বাদক নানুকুত্তনের সাথে বিবাহিত। তাদের তিনটি সন্তান রয়েছে।

চলচ্চিত্র তালিকা

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
২০শ শতাব্দীর ভারতীয় অভিনেত্রী
কেরলের অভিনেত্রী
ভারতীয় চলচ্চিত্র অভিনেত্রী
মালয়ালম চলচ্চিত্র অভিনেত্রী